b'\n_START_ARTICLE_\nGrand Power K-100\n_START_SECTION_\nZgodovina\n_START_PARAGRAPH_\nPi\xc5\xa1tola je prvi izdelek slova\xc5\xa1ke oboro\xc5\xbeitvene industrije. Izdelana je v kalibru 9 mm Luger. Pi\xc5\xa1tolo je zasnoval slova\xc5\xa1ki konstruktor Jaroslav Kuracina, ki je prve na\xc4\x8drte zanjo narisal leta 1994. Patent za izdelavo je dobil leta 1996, prvi prototip z delovnim imenom K1 pa je bil izdelan leta 1998. V letu 2002 so na slova\xc5\xa1kem ustanovili tovarno GrandPower, ki je za\xc4\x8dela s serijsko proizvodnjo pi\xc5\xa1tole.\n_START_SECTION_\nOpis\n_START_PARAGRAPH_\nPi\xc5\xa1tola ima polimeri\xc4\x8dno ogrodje, zaklepi\xc5\xa1\xc4\x8de in ostale funcionalne dele pa ima izdelane iz oja\xc4\x8denega jekla. Zanimiva je predvsem zaradi na\xc4\x8dina delovanja. Kratki trzaj povzro\xc4\x8di zasuk cele cevi za nekaj stopinj, kar je pri pi\xc5\xa1tolah dokaj neobi\xc4\x8dajna re\xc5\xa1itev. Po navadi se delno zasuka le del z le\xc5\xbei\xc5\xa1\xc4\x8dem naboja. Poleg tega je zanimiva tudi zato ker ima na obeh straneh zaklepi\xc5\xa1\xc4\x8da poleg varovalke tudi vzvod za spu\xc5\xa1\xc4\x8danje zaklepa iz zadnjega polo\xc5\xbeaja, ki pa je malce neroden za uporabo. Za natan\xc4\x8dnost poskrbijo klasi\xc4\x8dni prednji in nastavljivi zadnji merek._NEWLINE_Za policijske enote je pi\xc5\xa1tola na voljo tudi v avtomatski izvedbi.'